શહેરમાં અાવેલા અનેક બ્રિજ અને ફાટકો પર લોકો પોતાની જાનને જોખમમાં મૂકીને પાટા અોળંગતા હોય છે. શહેરના મણિનગર, જીઅેસટી ફાટક, અાંબલી તેમજ વેજલપુર વિસ્તારમાં અાવેલા રેલવે ફાટક બંધ હોય ત્યારે લોકો ફાટકની નીચેથી પોતાનું વાહન કાઢીને પાટા અોળંગીને જતા હોય છે. અા રીતે દરરોજ અનેક લોકો પોતાની જાનને જોખમમાં મૂકીને શોર્ટકટથી ઉતાવળે પહોંચવામાં પોતાની જિંદગી ગુમાવતા હોય છે. થોડા દિવસ અગાઉ જીએસટી ફાટક પાસે એક બાળકી ફાટક બંધ હોવા છતાં પોતાની સાઈકલ લઈ ટ્રેન નીકળ્યા બાદ તરત પાટા અોળંગવા જતા ટ્રેનના છેલ્લા ડબ્બાને અડફેટે અાવી જતા તેનું મોત નિપજ્યું હતું.